Document ID: 32015D0205

KOMISIJAS ĪSTENOŠANAS LĒMUMS (ES) 2015/205
(2015. gada 6. februāris),
ar ko Lēmumu 2006/415/EK groza attiecībā uz aizsardzības pasākumiem saistībā ar augsti patogēnās H5N1 apakštipa putnu gripas uzliesmojumu mājputniem Bulgārijā
(izziņots ar dokumenta numuru C(2015) 699)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (3), un jo īpaši tās 63. panta 3. punktu,
ņemot vērā Eiropas Parlamenta un Padomes 2013. gada 12. jūnija Regulu (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (4) un jo īpaši tās 36. panta 1. punktu,
tā kā:
(1)
Komisijas Lēmumā 2006/415/EK (5) ir paredzēti konkrēti aizsardzības pasākumi, kas piemērojami, lai nepieļautu augsti patogēnās putnu gripas izplatīšanos, tostarp A un B apgabalu noteikšana, kolīdz rodas aizdomas par minētās slimības uzliesmojumu vai tas ir apstiprināts. Šie apgabali uzskaitīti minētā lēmuma pielikuma tabulā.
(2)
Pēc tam, kad tika apstiprināts augsti patogēnās H5N1 apakštipa putnu gripas uzliesmojums Bulgārijā, minētā dalībvalsts veica aizsardzības pasākumus saskaņā ar Lēmumu 2006/415/EK, tostarp atbilstīgi minētā lēmuma 4. pantam noteica A un B apgabalus.
(3)
Komisija sadarbībā ar Bulgāriju ir izskatījusi minētos pasākumus un atzīst, ka A un B apgabalu robežas, ko noteikusi minētās dalībvalsts kompetentā iestāde, atrodas pietiekamā attālumā no slimības faktiskās uzliesmojuma vietas. Tāpēc A un B apgabalus Bulgārijā var apstiprināt un noteikt to, cik ilgi šādi reģionālie ierobežojumi būs spēkā.
(4)
A un B apgabali Bulgārijā būtu jāiekļauj sarakstā Lēmuma 2006/415/EK pielikumā.
(5)
Tāpēc būtu attiecīgi jāgroza Lēmuma 2006/415/EK pielikums.
(6)
Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2015. gada 6. februārī

Labels: 18
6